
GOBIERNO Dl ARUBA TIN TUR ATENCION RIBA E 
SITUACION Dl IMPACTO Dl CRISIS MIGRATORIO 

Dl VENEZUELA 

Combersacionnan ta andando pa yega na un protocol entre cuerpo 

policial y Marina Real 



Pa løke ta trata e situacion na Venezuela mes, Prøme Minister 
durante cønferenda di prensa semanal di Gobierno di Arnba 
dialuna mainta, ta indica cu esaki no ta un erisis di Venezuela 
so mas, tampoco un erisis di region so mas, sino un erisis 
mundial. Por lo tanto, e comunidad mundia! mester lanta y 
asumi e responsabilidad, 

“Nos na Aruba ta haciendo nos parti den e reto inmensamente 
grandi akL Y awoki ta tempo pa otronan tambe haci nan 
parti. Na Aruba, apesar di tur esfuerso cu ta wordo haci pa 
intercepta y stop botonan ilega! drenta nos pais, ainda nan ta 
sigui drenta 11 . 


Prome Minister a indica cu apesar di tur esfuerso cu a wordo 
haci den manehø di Gobierno ainda no ta suficiente. Esaki ta 
mustra tambe e magnitud di e problematica akL Gobierno ta 
intensivando e esfuersonan. Awo lo euminsa combersacionnan 
cu Marina Real tambe pa asina yega na un protocol entre 
cuerpo policial y Marina Real pa asina cera nos fronteranan 
completamente pa e actonan ilegal aki cu ta tumando luga. 


“Esaki no ta tocual nos kier y tin mester na Aruba. Aruba awor 
aki mester di trankilidad y siguridad". 

Durante su bishita na Hulanda, Prome Minister a reuni cu 
Premier Rutte, Secretario di Estado Raymond Knops, Eerste 
y Tweede Kamer riba e tema di Venezuela. Ta importante, 
segun Prome Minister pa nan tende for di dje mes den nomber 
di Aruba, kico e impacto di e erisis di Venezuela tin riba Aruba, 
na unda cu el a haci un peticion pa nan tene cuenta cu esaki. 

Hulanda a informa cu lo pone 23.B miyon Euro disponibel e 
aha aki pa atende cu e impacto di e erisis di Venezuela riba 
nos pais. Gobierno di Aruba fa den e proceso pa entrega e 
lista di loke cu tin mester pa haci Aruba mas sigur. Entre otro 
mas radar, mas proteccion y vigilancia di nos costanan, mas 
botonan pa controla nos costanan mas miho, mas asisfencia 
na e procesonan di peticionnan di asilo. 

Prome Minister a enfatisa cu e 23.8 miyon Euro aki, Aruba lo 
no ricibi como placa. Hulanda ta cuantifica den kico nan ta 
bay yuda Aruba y Corsou cu e placa disponibel aki. P esey 
Gobierno ta trahando riba un lista mas structural di locual 
mas nos tin mester pa inelui den e fista aki pa Hulanda yuda 
nos cu ne. 


“Venezuela ta pasando momentonan dificil cu ta ocasiona cu 
Aruba ta pasando den momentonan tenso. Gobierno di Aruba 
ta prepara y ta trahando riba tur area pa mantene cabes riba 
awa y mantene e erisis y su impacto bou di control. Pero 
tambe ta importante pa nos conta riba tur dudadano di pais 
Aruba. Mi ta pidi e comunidad di Aruba pa tin mas pasensht 
mientras nos ta mira e miho manera pa atende cu esaki. 
Na e momentonan aki nos tin mester trankilidad na Aruba. 
Gobierno tin tur atencion riba e tema akL', Prome Minister 
Evelyn Wever-Croes a duna di conoce. 

Prome Minister Evelyn Wever-Croes: 

E 23.8 MIYON EURO CU HULANDA A PONE 
DISPONIBEL TA BAY PA FORTIFICA ARUBA PA 
ATENDE CU E CRISIS MIHO POSIBEL 


Hulanda recientemente a informa cu lo pone 23.8 miyon 
Euro disponibel e aha aki pa atende cu e impacto di e crisis 
dj Venezuela riba nos pais. Prome Minister a enfatisa cu e 
23.8 miyon Euro aki, Aruba lo no hcibi como placa. Hulanda ta 
cuantifica den kico nan ta bay yuda Aruba y Corsou cu e placa 
disponibel aki. P esey Gobierno ta trahando riba e lista mas 
structural di locual mas nos tin mester pa inclui den e lista aki 
pa Hulanda yuda nos cu ne. 

Gobierno di Aruba ta den e proceso pa entrega e lista di loke cu 
tin mester pa had Aruba mas sigur. Entre otro mas radar, mas 
proteccion y vigilancia di nos coslanan, mas boto pa controla 
nos costanan mas miho, mas asistencia na e procesonan di 
petlcionnan di asilo. 

“Entre otro, nos mester mas boto pa Kustwacht, mas hende pa 
traha y cubri mas ora. Na IND cu ta yuda cu e procesonan di 
asilo ; e cantidad di oranan cu ta wordo poni den e trabou aki. 
por tambe wordo cubri cu e placa. Necesidadnan di urgencia 
ora hende batt na porta pa asistencia, tambe por wordo 
introduci den e lista. Gobierno ta pensando tambe riba e efecto 
cu e impacto tin riba enseriansa, salubndad (vacuna), husticla 
{extende capacidad di detencion}”. 

Prome Minister a indica cu esaki, cu e 23.8 miyon Euro lo no 
wordo parti na mita entre Aruba y Corsou. Tampoco e placa 
aki lo ta disponibel pa crea vivienda y otro cosnan asina pa e 
personanan cu ta bin had peticion di asilo. E placa aki ta bay 
pa fortifica Aruba como pats den haci Aruba mas sigur pa asina 
atende cu e crisis miho posibel. 

Gobierno ta den deliberadon cu Hulanda pa caba di yena e lista 
cu diferente rekisito cu a wordo pedi. Esaki ta tumando hopi 



tempo pero e departamento encarga cu esaki ta haciendo tur 
esfuerso, trahando hasta den fin di siman pa asina a entrega e 
prome lista na Hulanda. 


Pronto un delagacion di Organizatlon for American States 
(OAS) lo ta di bishita na Aruba pa un presentadon di e impacto 
di e crisis di Venezuela. OAS !o fin un session plenaria fin di 
luna na Colombia caminda cu nan lo presenta e impacto di e 
crisis. Danki na e conbersadonnan luna pasa na Washington di 
Prome Minister cu e secratario general di GAS, sehor Almagro, 
tanto Aruba y Corsou a wordo inclui den e presentadon aki na 
Colombia. 

“Nos ta mira cu speransa cu esaki lo yuda tambe trece 
comprension pa e situacion di Aruba y ohala cu por yuda tambe 
cu fondoE situacion di Venezuela ta keda un situacion dificil. 
E impacto riba nos pais ta grandi. Mi no ta mira un resolucion 
pronto”, Prome Minister a duna di conoce. 


E COMISION CU GOBIERNO A INSTITUI TA 
EVALUANDO DIFERENTE SCENARIONAN PA CU 

REFINERIA 


Durante conferenda di prensa semanal di Gobierno di Aruba, 
Prome Minister Evelyn Wever-Croes a duna un resumen di e 
situacion na Venezuela. Tocante e refineria, Prome Minister 
a indica cu na e momentonan aki no tin mucho cos nobo. 
Actualmente, Gobierno ta den deliberacion cu Citgo. Gobierno 
recientemente a instltui un comision comision cu ta bay atende 
cu e futuro di e refineria. E comision a haya e tarea pa den dos 
luna di tempo evalua e diferente scenario. Di parti di Gobierno, 
ta mira cu tin tres scenario pa cuminsa cu ne, mientras cu 
kisas tin otro scenario cu lo por surgi tambe. 

E prome scenario ta pa evalua kico lo bay pasa cu e contract 
cu Citgo, con nos lo bay sali for di otro, si esaki lo ta amistoso 
of via proceduranan den corte. E di dos scenario ta pa sondea, 
si acaso nos sali for di Citgo, otro operadornan cu por tuma 
over e modelo di Aruba. Si esaki no ta e caso, lo mester tin 


aigun scenario ela caba pa si acaso Aruba sigul sin un refineria 
pa nos sa kico si Aruba tin pa ofrece pa desaroyo economico. 
desaroyo industrial y cupo di empieo. 

“Esakinan ta e tres scenarionan cu a pone riba papel y cu 
Ministerraad a aproba pa insitui un comision cu ta consisti 
di varios consehero di varios minister; varios persona mas 
technico; conocedonan di e materia di refineria, di economia 
y desaroyo, di asuntonan territorial, y huridico. E comision a 
haya 2 iuna pa entrega su conseho na Gobierno di Aruba cu 
un evaluacion completo di e tres scenarionan presenta. Pa 
Gabinete Wever-Croes, e ser humano ta keda central. Y riba e 
refineria Gobierno ta trahando pa yega na solucion mas pronto 
posibel na e benifido di nos pueblo”, Prome Minister a duna di 
conoce. 













Diamars 11 Juni 2019 



DEPARTAMENTO Dl NATURALESA Y MEDIO 
AMBIENTE TA SPLICA PAKICO TA CELEBRA 

DIANAN INTERNACIONAL 


Mayoria dianan cu ta celebra cømo dia internadønal of tambe 
dia mundiai ta un oportunidad pa yuda conscientisa y educa 
pueblo en general riba topiconan di preocupacton øf temanan 
cu mester di atendon mundiai. Nøs ta celebra nan pa pone 
mas enfasis y lanta e deseo pa tuma acdon. Sea politicamente 
øf en general y pa pone fondonan disponibel pa atende cu 
prøblemanan tantø global cømo nacional. Na mesun momento 
e ta brinda nos e oportunidad pa enfoca riba e logronan di 
humanidad relaciona cu e temanan. 

Directie Natuur en Milieu (DNM) tambe ta un organisaciøn cu 
ta prømove dianan di celebradon mundiai. E ta un metodo 
efectivø pa conscientisa pueblo riba temanan di naturalesa y 
di medio ambiente. 

DNM cømo mtembro di United Nations Environmental Program 
(UNEP) a scoge e dianan di celebradon. cu Nacionan Uni a 
propøne como mømento di enfoke mundiai, pa conhuntamente 
cu UNEP enfoca riba e temanan cu ta relevante na e dia di 
celebradon mundiai. 

Ademas di conscientisa pueblo riba e topiconan di naturalesa 
y medio ambiente, DNM como miembro di UNEP ta sigut 
consehonan cu UN ta duna su miembronan. Por ehempef con 
pa trata cu un problema serio rond di e dianan di celebradon. E 
resolucion riba dia 22 di rnei, Dia Internacional di Biodiversidad, 
na unda UN a invita tantø paisnan como estadonan miembro 
pa firma acuerdonan y ratifica e asina yama Protocøl di 
Cartagena. Protocøl di Cartagena ta e protøcol cu ta atende cu 
e tema di proteccion di biodiversidad. 

E aha aki 2019 e tema rønd di Dia Internacional di Biodiversidad 
ta, ‘Biodiversidad, nøs cuminda y nøs salud." E ta enfoka 
riba cønocementø y cønscientisacion di con hopi nos bida ta 
depende di biodiversidad. 

Hn biaha temanan observa por ta asina importante cu nan por 
bira e tema di siman, di ana of di e decada. Tur e dianan cu ta 
celebra mundialmente tin un website dedica na e topicø y hopi 
biaha den diferente idioma. Asina comunicadon ta bira mas 
efectivo y ta alcansa un audiencia mas grandi. E websitenan 


aki tin inførmacion valioso di sondeonan, tambe tin materialnan 
di diseno cla caba pa cømparti riba paginanan di medianan 
social. 

Algø otro cu mester mendona ta cu riba e websitenan por 
haya un lista di actividad pa celebra e tema. Hendenan 
di diferente ramo ta bin hunto pa trece mas atencion riba e 
tema. Por ehempel artistanan ta traha propaganda pa yuda 
cu conscientisaciøn. Of ta ørganisa conciertø y artistanan di 
renømbre ta duna nan aporte doør di participa y hopi biaha tin 
mensahenan clave pa yuda trece cambiø. 






























Diamars 11 Juni 2019 


5 ONLINE 


Continuacion Pagina 4 

United Nations ta e Enstancia cu ta atende cu dificultadnan 
global cu mester di cølaboracion di un y tur pa yega na soludon. 
Fesey tambe UN a propone e 17 Sustainable Development 
Goals cu ta un patronchi pa realtsa un futuro mihor y mas 
sostenibel pa tur. E 17 SDGnan ta categonsa den topiconan 
manera: pobresa, tnigualdad, accion rtba clima, awa limpi, 
ensehansa etc. E metanan ta interconecta p'asina niun hende 
keda atrasa. E metanan tin tambe proposito; cada mefa y su 
proposito ta importante pa yega na dje pa aha 2030, 

DNM tambe ta propaganda y vocifera e importanda di e 17 
metanan mundial pa desaroyo sostenibel (17 SDG r s) y ta 
trahando tambe conhuntamente cu otro departamentonan pa 
yega na e propositonan. 

DNM ta sigui cu e consdentisadon riba e temanan di 
naturalesa y medio ambiente cu UN ta trece dilanti den e 
dianan di celebracion mundial, pero tambe rtba e topiconan 
di importanda nadonal. Sigui nos pa mas informacion riba 
dnmaruba.org of via facebook of instagram, @dnmaruba 



GOBIERNO EVALUANDO PA EXTENDE ACUERDO 

CU THREE RIVERS 


Despues di resultado positivo di e screening haci pa 
Veiligheidsdienst Aruba (VDA), Gobierno evaiuando pa 
extende acuerdo cu Three Rivers (desaroyador di proyeeto 
hotelero San Nicolas) 

Resultado 

Resultado di e screening haci riba personanan y companta 
envolvi a drenta diabierna 2 siman pasa. Pa cual diabierna 
siman pasa prome Minister sra. Evelyn Wever - Croes a 
dihgi un carta na Banco Central mustrando riba e hecho cu 


e screening no a trece nada negative pa e grupo envolvi. 
Gobierno ta cønsidera e informacion aki sumamente positivo y 
alabes ta mustra cu ta atende cu esaki den forma seno. 

Proximo paso 

Awor conhuntamente cu e screening aki ta hacte posibel cu 
Gobierno por had e evaluacion pa extende e contract cu e 
compania considerando cu fin di siman cu a pasa e contracto 
aki a vence pa motibonan extemo. 

MINISTER XIOMARA RUIZ-MADURO A BISHITA 

FERIA Dl SALUD Dl AZV 


Diasabra ultimo Minister RuÉz-Maduro a pasa bishita e Feria di 
Salud di AZV. Un feria bon organisa, cu un cantidad di tentnan 
cu hopi informacion. E mandatario a tuma tempo pa check 
sucu y presion, y tur dos tabata ok. 

Minister fa gradici AZV y tur instancia cu tabata presente pa 
duna Pueblo e oportunidad di haya mas informadon cu ta 
importante pa nos salud, mester bisa cu un pubEico grandi a 
asisti. Sin salud no tin nada, pesey nos mester haei un esfuerso 
pa cuida nos mes y purba evita cu nos ta bira malo tabata 
palabranan di Minister di Finansa, Asuntonan Economico y 
Cultura. 

Departamento di Asuntonan Economico: 

CONTROL NA 
SUPERMERCADONAN TA 

SIGUi 



Riba 11 di juni 2019 controladornan di Departamento 
di Asuntonan Economico y Departamento di Salud 
publico a haci un contra! riba supermercadonan den 
area di Santa Cruz. A contrala supermercadonan riba 
cumplimento cu e prijsnan maximo stipula pa gobierno 
riba productonan di canasta basico, permiso di negoshi, 
higiena, carchi berde pa trahador y tambe fecha di 
vencemento di productonan, Durante e control a sera un 
supermercado pa incumplimento y dos a ricibi aviso, 

E fista completo di productonan di canasta basico cu 
nan prijs maximo vigente ta disponibel riba e website 
www.deaci.aw y tambe riba e App ‘Control di prijs \ 

Pa mas tnformacion por bishita nos website pa keda 
informa di tur e publicacionnan di Departamento di 
Asuntonan Economico. Cuafkier keho of irregularidad 
porcontact Departamento pa Asuntonan Economico na 
5212400 of via email: i;nfo@deacLaw. 



Minister di Finansa, 

Asuntonan Economico y Cultura 


Cambio di Prijs di Combustibel 


Minister di Finansa, Asuntonan Economico y Cultura ta 
anuncia e prijsnan di venta pa combustibel entrante 12 di 

juni 2019. ' - 



E prijsnan ariba menciona ta inclui BBQ/BAZWBAVP 



DEACI 


Dtpa rtment of Econcmit Aifaira. 
Comenerce and Imdu&cry pf Aruba 

MINISTER GLENBERT CROES PARTICIPANDO DEN 
INTERNATIONAL LABOR CONFERENCE NA SUISA 


Recientemente un delegacion di Aruba 
encabesa pa Minister Glenbert Croes, 
consistiendo di re pråsen ta nte nan sindical 
y comercial, a btaha pa Suisa pa atende 
e International Labor Conference. Ta 
resolucionnan di e conferencia aki cu ta 
determina e standard cu tur Pais afilia, 
incluyendo Reino Hulandes, ta atene su 
mes na dje. 

E aha aki tin dos aspecto iaboral cu tin 
prioridad durante dicho conferencia cu ta 
saiud y siguridad, cu enfasis riba acoso 
sexual na pia di trabou, como tambe futuro 
di trabounan. E mandatario, kende tin su 
vision riba tereno laboral, tin specialmente 
e hobennan na su curason. Hobennan cu 
ta e futuro di nos pais, cu ta futuro lideman 
di nos pais, tinturatencion di e mandatario. 
Y durante ambos punto, e lo sa di introduci 
interes di e hobennan den dje. 

Otro tema cu tambe tin bayando atencion 
e aha aki na ILO ta salario minimo. 
Conhuntamente cu su colega di Corsou, 
Minister H. Koeijmans, durante e prome 
dia di e conferencia, e mandatario di 
Aruba a reuni cu Sr Patrick Belser cu ta e 
speciatista riba salario minimo di ILO den 
presencia di representa nten an di gremio 
sindical y comercia! di Aruba y Corsou. 

Despues di esaki e delegacion a reuni cu 
Sr. Franklin Muchiri cu ta e specialista di 
Saiud y Siguridad na Trabou di ILO. 

Ainda ta fresco den memoria, cu durante e 
Dialogo Tripartiet Social Laboral di Aruba 
cu a tuma fuga den luna di April ultimo, e 
ley di ARBO a haya tur atencion. E fey, cu 
ta canando su proceso, ta stipula siguridad 
y saiud na pia di trabou cu ta encera tambe 
e aspecto di acoso sexual cu ta halto riba 
e agenda di ILO 2019. 

Pues Aruba ta riba e bon caminda y bon 
prepara riba e tema aki. 

Un prome dia sumamente fructifero y 
intensive despues di a asisti na e apertura 
oficial na Palacio di Nacionnan UnL 

Minister di Husticia mr. Andin Bikker: 

SCHIPHOL MODEL, LIK OP STUK BELEID TA ENTRE 
OTRO DIMENSIONNAN NOBO DEN LEY Dl ADMISION 



Diabierna ultimo a keda aprøba den Conseho di Minister, 
e concepto di decreto "Landsbesluit houdende algemene 
maatrege!en r pa loke ta trata e cambio di toefantingsbesluit. 
Esaki ta e decreto di admision riba e punto di apiicacion di 
asilo. Minister di Hustida mr. Andin Bikker, a haya ta Emportante 
pa anuncia esaki pasobra pueblo di Aruba mester sa cu ta 
yegando na e cambio caminda taformalisa y aplica e Schiphol 
modeL E Schiphol model ta un concepto nobo pa un persona 
cu yega Aruba y kier had uzo no debido di asilo. E modelo ta 
had cu por atende e caso super rapido y evita cu e persona ta 
drenta den comunidad. Por tene e persona aki maximo pa 28 
dia mescos cu Hulanda unda den menos cu ocho dia por had 
un evaluacion si e persona a haoi apiicacion genuino of ta un 
persona cu ta busca refugio economico cu no ta esunnan cu ta 
cay bou di e tratado cu Aruba ta participa di dje. 


Den mesun cambio di ley a aproba entre otro e concepto cu 
Minister Bikker a yega di anuncia caba, unda un persona cu 
ta bin di un otro pais por ehempel Colombia of Panama cu 
ta un pais nomina di ta sigur, e por a pidi pmtecdon di asilo 
eynan pero ta bin Aruba pidi asilo. Si e persona aki yega 
Aruba despues y pidi asilo no bay acepta e personanan aki y 
ta deporte bek for di unda el a bin Colombia of Panama. Tanto 
na Colombia como Panama e por a haya salvaguardia y esey 
tambe ta uzo no debido di e tratado y Aruba kier contra aresta 
esey. 


E otro cu ta trahando riba dje ta e 'lik op stuk beleid' cu ta e 
maneho, cu manera un persona yega y por ripara cu e ta had 
uzo no debido pa apiicacion di asilo pero mas bien pa larga su 
estadia na Aruba. Pa contra aresta e desaroyonan no desea, 
den e ley nobo tin un base huridico pa declara e persona no 
admisibel. Segun Minister Bikker, un otro dimension importante 
pakrco ta adopta e Schiphol model, ta e dimension di salud. Si 
un persona yega Aruba pa drenta como turista e mester tin un 
prueba cu e ta vacuna contra derto maiesa. Por a constata 
cu tin persona ta yega Aruba, grita asilo, pero e ley bieu cu ta 
bay reempiasa no ta pøni e exigenda ey pero basicamente ta 
duna salvaguardia na e personana cu ta pidi asilo. Pa motibo 
di salubridad ta importante pa tene e personanan pa 28 dia pa 
had evaluacion si nan ta saludabel si of no. 

Ta conoci cu e situacion di salud na pais Venezuela ta 
deteriorando rapidamente. Por a mira un rapport di CDC 
"Centers for Disease Control” di Merca di 24 di april ultimo 
caminda ta sehaia cu diferente aspecto di salubridad cu 
mester tene cuenta cu nan. E mandatano ta sigui bisa cu 
mester proteha Aruba pa posibel dimensionnan di salubridad. 
E mandatario a subraya cu a tuma stapnan concreto pa adresa 
e situacion sin precedente cu a bin ta experenda. Den e region 
aki tur pais cu ta keda rondo di Venezuela histoncamente 
ta experenda e situacion social, economico y diflcil cu e ta 
pasando aden. E paisnan rond y Aruba ta experenciando e 
efectonan di dje y Aruba no por adopta problemanan di otro 
pais. Aruba su infrastructura y superficie ta hopi chikito cu 
apenas 115 habitante registre y esey ta pone cu obviamente 
no por. Aruba su turismo, mester proteha esey tambe y ta e 
unico pilar economico cu Aruba ta sostene riba dje. 

E ley nobo ta un stap mas pa contene e fluho di asilo pasobra hopi 
di e aplica cionnan ta haci mal uzo di e tratado. Segun Minister 
Bikker a constata cu 3% so di e aplicacionnan basicamente 
ta esunnan cu e tratado ta skirbi pe pero e gran mayoria 97% 
ta personanan pa motibo economico ta busca refugio aki na 
Aruba, pero no tin espacio pa nan. Ta hopi importante pa tanto 
gobierno como e personanan cu pidi asilo haya claridad rapido 
y esunnan cu wordo nenga eual ta mayoria iamentablemente 
mester bandona pais Aruba segun Minister Bikker. 

RESUMEN Dl SIMAN Dl MINISTERIO Dl HUSTICIA, SIGURIDAD Y 
INTEGRACION BOU ENCARGO Dl MINISTER MR. ANDIN BIKKER 

JUNI 1 PAJUNI 7, 2019 



Diasabra prome di Juni, Minister Bikker tabata na aerapuerto 
Internacional Reina Beatrix unda e mandatario a bay desea un 
bon biahe y hopi exito na grupo number 6 di Cuerpo di Bombero 
cu a sali pa Jacksonville, Florida. E training ta den cuadro dl nan 
certificacion. 

Dialuna 3 di Juni, Minister mr. Andin Bikker durante conferencia 
di prensa di gobierno, a splica encuanto e ley di codigo Mercantil 
Cooperativo, e asina yama "Boek Twee’ cu a pasa den Parlamento 
28 di Mei ultimo. Minister Bikker a splica cu e ley aki por yuda 
busca mas pilar economico pa pais Aruba pasobra gobernacion ta 
pone hopi accento riba crecemento economico di nos pais. Tambe 
a scoge pa mantene e modelo di VBA, Vennootschap met beperkte 
aansprakelijkheid, cu ta destila di modelonan hurid ico similar cu 
Merca mirando cu Aruba ta cay den region Cahbense/Mericano. 
Tambe lo bay reuni cu Corte Comun pa conhuntamente delibera 
cu tur notario riba e gastonan cu mester paga pa incorpora un 
compania manera un VBA. 

Durante mesun conferencia di prensa Minister Bikker a anuncia 
cu e situacion di asilo ta keda preocupante pa Aruba y a dicidi cu 
lo mantene fronteranan cu Venezuela cera. Diamars 4 di Juni e 
decision a cay di parti gobierno cu lo mantene e frontera cera pa 
tres luna mas. 



Diamars atardi 4 di juni tabata un dia historico pa Instituto 
Coreccional KIA, ora cu minister di Husticia a inaugura un sistema 
sofistica di casi 80 computer cu software nobo y tambe diferente 
infoscreens y digital boards. Cu instalacion di e hardware y 
software nobo, no mester uza hopi papel y tur departamento por 
haya e informacion riba nan screen. Ora cu Minister Bikker a drenta 
gobierno na November 2017 y a bay bishita KIA, el a constata 
cu sistema di e software tabata sumamente anticua. Mesora a 
pone prioridad y duna atencion pa bin cu sistemanan nobo, Pa 
Minister Bikker esaki ta un logro hopi grandi y mehoracion concreto 


di e instituto coreccional KIA . Agradici e compania IBS Aruba, e 
departamento di DIA cu ta parti dl gobierno y tur cu a aporta pa 
KIA tin su computernan esta software y hardware nobo, diferente 
infoscreen y digital boards y un sistema di telefon nobo special. 
Minister Bikker ta sigui duna contenido na un di e metanan central 
di Gabinete Wever Croes, caminda fa pone e ser humano central 
cu ayudo di tecnologia (e-government). 

Diaranson 5 di Juni, Minister Bikker hunto cu coleganan Minister 
Otmar Oduber y Ministrer Chris Romero a reuni cu representante 
di habitantenan di San Fuego y vecindario encuanto e molester di e 
vehiculonan UTV/ATV. Despues cu Minister Bikker a haya un carta 
di preocupacion di e habitantenan riba e molester di e vehiculonan 
como tambe cobamento di santo mesora a planea un reunion pa 
tende e habitantenan nan preocupacion. Lo bay duna tur atencion 
na preocupacion di e habitantenan y Gobierno a anuncia diferente 
solucion. Lo asfalta gran parti di loke actualmente ta caminda di 
santo y lo pone borchinan di trafico. Tambe a splica e maneho di 
transicion pa cu companianan cu ta coba santo, cu awo a haya 
condicion estricto pa por opera y gradualmente bay muda for di e 
areanan habita. Tanto regulacion di trafico como hinderverordening 
ta cay bou di ministerio di husticia, 

Diahuebs 6 di Juni, Minister mr. Andin Bikkertabata den Parlamento 
conhuntamente cu coleganan minister pa presencia tratamento di 
e ley di LAFT, Landsverordening Aruba Financieel Toezicht. Na final 
di e reunion Parlamento a aproba e cambio di ley di LAFT despues 
cu un amienda a keda presenta pa Aruba haya su autonomia 
financiero bek, Gobierno ta bin cu begrotingskamer cu lo bay ta 
encarga cu e supervision financiero di pais Aruba, 



Diabierna 7 di Juni, Minister di Husticia mr Andin Bikker a anuncia 
director nobo pa KIAden persona d i Alto InspectorSr, Gino Winkfaar. 
Despues di un procedura di solicitud conduci pa DRH, Ministerio 
Publico y VDA, Minister Bikker a haya consehonan referiendo 
nombramento di un director nobo pa KIA. Diabierna tabata asina leu 
cu e decision a keda tuma den Conseho di Minister pa nombra Sr. 
Gino Winklaar como director di KIA pa un periodo di dos aha. Tanto 
director interino di KIA, Sr. Sergio Quant como Sr. dr. Verschuur 
a wordo nombra den un team di sosten (ondersteunmgsteam) pa 
yuda Sr. Winklaar, Un di e metanan principal di e director nobo 
conhuntamente cu e team di sosten, lo bay encarga cu e realisacion 
di un KIA nobo y mientrastanto mehora e facilidadnan existente. 

Minister Bikker a desea Alto Inspector Sr. Gino Winklaar tur cfase 
di exito den su carera y reto nobo, 

Esaki ta tur informacion di e resumen di siman di Minister di Husticia 
mr. Andin Bikker. 

OPORTUNIDAD PA ENTREGA 
PROPOSICIONNAN PA CONDECORACION REAL 2020 


Aruba a conoce na iuna di april un grupo grandi di 35 persona 
cu a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad 
Comision Condecoracion Real Aruba ta informa cu entrante awe 
pueblo di Aruba porentrega proposicionnan pa personanan ricibi un 
condecoracion real otro aha, 

na ocasion di celebracion di aha di Rey na april 2020. 

Pa un persona por word o considera pa haya un condecoracion real 
mester tene cuenta cu e echo cu e accento ta cai riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta ricibi 
salario; 

- Prestacionnan particular cu un persona a hati contra pago, pues 
den su trabou. 

E prestacionnan aki mester ta di un caliber y nivel di e halto ey cu 
nan ta(bata) 

surpasa focual normalmente ta wordo spera di su trabou y mester 
tin un balor 

excepcional pa desaroyo di Aruba. 

Tur persona of instancia cu conoce un persona cu na su opinion ta 
merecedor di un condecoracion real por entrega un proposition. Pa 
haci e proposicion aki mester haci uso di dos formulario special. E 
formularionan aki ta obtenibel entrante 28 di mei 2019 na balie abou 
na entrada na Bestuurskantoor na Playa, na Bestuurskantoor na 
San Nicolaas of cerca e miembronan dl Decoratiecommissie Aruba. 
Tambe por download e formularionan for di e website di gobiemo: 
www.gobierno.aw,www.overheid.aw,www.government.aw. 

E formularionan di proposicion mester wordo yena compfeto y 
detayadamente y mester wordo firma dor di e persona(nan) of e 
instancia cu ta haci e proposition ('Voorsteller'). 

E motivation di e petition ta di crucial importancia. 

Pa evalua e meritonan di un persona cu ta wordo proponi pa un 
condecoracion real ta di sumo importancia pa duna tur information 
pidi riba e formularionan y pa mentiona tur dato y information cu 
por duna realse na e trabou (na n)/actividad(n an) desplega dor di e 
persona en cuestion. 

Comision Condecoracion Real Aruba ta enfatisa cu otorgamento di un 
condecoracion real mester keda un sorpresa pa e persona concerni. 
Pa e motibo ey ta di suma importancia pa NO informa e persona 
concerni cu ta bai haci un petition pe, ni envolvi'e den e proceso di 
prepara un proposicion. Mester haci e trabao preparatorio den tur 
secrecia Esaki lo evita un desapunto den caso cu e condecoracion 
no ta wordo otorga. 

E entrega di un proposition pa un condecoracion real mester wordo 
haci na Decoratiecommissie Aruba y mester wordo entrega den 
un envelop cera na Bureau dl Minister Presidente di Aruba (Bureau 
Minister van Algemene Zaken) na atencion di Decoratiecommissie 
Aruba, Bestuurskantoor, L.G. Smith Boulevard 76, Oranjestad, 
Aruba. 

Proposicionnan pa condecoracionnan real ta wordo trata na Hufanda 
dor di e organo cu ta carga e nomber di "Nederlandse Kapittel 
voor de Civiele Orden ’. Nan ta duna e conseho definitivo pa cu e 
condecoracionnan real y nan ta hopi estiicto. Por ehempel, den caso 
cu un persona tin tremendo iogronan pa comunidad. pero e tin por 
ehempel boetnan grave, un persona asina I arne ntabel mente no ta 
bin na remarca pa un condecoracion real durante cierto periodo. Por 
ehempel pa un boet durante un aha y dependiendo di e cantidad di 


boet durante mas aha. 

Semperun petition mester wordo manda hopi Iuna adelanta, casi un 
aha adelanta, pa por keda cla cu tur tramite na Aruba y na Hulanda 
pa asina e personanan por ricibi nan condecoracion na iuna di april 
di e aha venidero. E aha aki e ultimo dia pa entrega un proposicion 
pa un Condecoracion Reai pa aha 2020 ta diabiema 9 dl augustus 
2019. 

Por fabor turna nota cu proposicionnan incompleto of cu a drenta 
despues di 9 di augustus 2019 lamentabelmente no por wordo trata. 
Lo no tin prolongacion di e fecha di entrega. 

Aruba tin hopi persona cu ta contribui na nos comunidad mediante 
trabou boluntario y personanan cu ta destaca reafmente den nan 
trabou. Ta deseo di Comision Condecoracion Real Aruba pa mira 
hopi di nan ricibi un condecoracion real na 2020, mescos cu na 
april ultimo. Ta pesey un petition na un y tur pa hasi un esfuerso pa 
esaki bira realidad y pa asina Aruba por honra su hendenan balloso. 
Comision Condecoracion Real Aruba ta spera cu pa aha di Rey 2020 
tambe comunidad lo reacciona cu hopi entusiasme pa reconoce 
esnan cu ta haci trabou importante pa y den nos comunidad. 

Den caso cu tin cualkier pregunta of pa mas informacion por tuma 
contacto cu e miembronan di Comision Condecoracion Real Aruba: 
sra. F. Perez-Lopez (tel. 583-8425), sra. F. Croes-Rodriguez (tel. 
582-1790), 

sra. N. Anthony (cel. 593-1921), sr. V. Frank (tel. 587-4979) 
y sra L Nicolaas-Ras (tel. 584-8880). 

Tambe por aserca e comision via e-mail: decoratieciearuba® 
hotmail.com. 





* E formularionan aki ta obtenibel 
durante oranan di oficina na baiie 
di Bestuurskantoor na O'stad y 
San Nicolas. Tarnbe por download 
e formularionan for di e website di 
gobiemo www.gobierno.aw 
www.overheid.aw 
www.government.aw 

Pa mas informacion por yama 

Sra. F. Perez-Lopez tel: SS3842S 
Sra. I. Nkolaas-Ras tel: 5848880 


Ta ricibi peticionnan pa 
aha 2020 entrante dia 

28 di mei 2019. 

E ultimo dia pa entrega 
peticiorman ta dia 

9 di augustus 2019. 

MINISTER PLENIPOTENCIARO GUILFRED BESARIL 
A PRESENTA E ECONOMIC POLICY DURANTE E 
EVENTO GRANDI Dl ONL NA HULANDA 

Minister Ptenipoteneiaro Guilfred Besaril a presenta e Economic 
Policy di Aruba du-rante e Excellencies & Entrepreneurs Dinner 
organisa pa ONL (Ondernemend Nederiand) den cuadro di e 
Global Entrepreneurship Summit (GES) cu a tuma lugar na Den 
Haag. 

Minister Besaril - conhuntamente cu 40 embahadornan y 300 
comerciantenan internacional - a asisti na e evento aki cu ta un 
oportunidad unico pa topa y papia cu asEna hopi inversionistanan 
di companianan renombra. 

Durante e dinner diferente oradornan a tene un discurso 
manera minister Sigrid Kaag di ComercEo Exteriory Desaroyo, 
embahador NorteAmericano Pete Hoekstra, wethouder di Den 
Haag Richard Mos y presidente di ONL Hans Biesheuvel, Sr 
Biesheuvel den su discurso a menciona e paEsnan Curapao, 
SL Maarten y Aruba cu ta parti di Reino Hulandes y mustra e 
inversionistanan riba e po-sEbilidad comercial cu e istanan aki ta 
brinda. 

E anochi a cuminsa cu tres diferente workshops di cual minister 
Besaril hunto cu e functionarionan di Economische Acquisitie 
Roy Hart y Jacky Roga a participa na e workshop Innovatie, 
platform voor groen ondernemers", Banda di esey a tuma 
lugar tambe e asina yama "speed dating” na unda diferente 
"entrepreneurs” a mustra nan interes den Aruba. Durante e 
evento Minister Besaril y team di Arubahuis a cera conoci cu 
hopi inversionista. E ocacion aki tabata e momento oportuno 
pa Aruba presenta e Economic Policy na inversionistanan y 
asina mustra nan riba e sectornan econo-mico cu Gobierno di 
Aruba ta concentra nan mes, cu ta Energia Solar, Sustainable 
Development Goals h Freezone Aruba y Turismo. 

Minister Guillfred Besarif ta hopi satisfecho cu e atencion cu 
Aruba a ricEbi na e evento grandi aki y por bisa cu e Excellencies 
& Entrepreneurs Dinner tabata un plataforma ideal pa cera 
contactonan cu sigur ta valioso pa den futuro. 





























































































Diamars 11 Juni 2019 


-3(w)NLINE^ 



* Aruba su vision di innovacion y di economia a keda presenta 
durante Clinton Global Initiative (CGl) na St.Thomas, na unda cu 
Prome Minister a participa riba invitacion di Clinton Foundation. 
Na e CGl ta asisti varios Fortune 500 companies cu interes pa 
inverti den nos islanan. E interes pa inverti den Aruba ta grandi. 

* Ministerraad a aproba e concepto pa Aruba su propio 
Begrotingskamer, y cu lo bira un realidad dentro di un afia. Cu 
esaki supervision financiero lo ta den nos propio man 5 y asina 
nos ta gana autonomia financier© bek. 

* E proyecto innovativo di Gabinete Wever-Croes 1 LI Mo~B bus" y 
e Makerspace di B-lab na Biblioteca a gana premio President’s 
Award Acurl dunando reconocemento na e vision di innovacion 
di Aruba, 

* Durante un bu nita show “Sea Bunita, Sea Bo Mes", Gobierno 
a duna reconocemento na dos hoben den excelencia, llaijah 
nos reina hubenil di Carnaval, y Shawndre, nos modelo 
internactonaL ambos hoben special cu a kibra barera y habri 
caminda pa mas inclusion, 

* 4 ciudadano mas a ricibi un Condecoracion Real for di man 
di Gobernador di Aruba pa nan trabounan ineansable pa nos 
comunidad, sin spera nada a cambio, E aha aki 35 persona a 
ricibi un Condecoracion Real. un cantidad record. Si abo kier 
propone un persona, bo por haci’e awor caba. 

* Aruba a host e 49 conferencta di ACURIL, unda bibliotecarionan 
di hopi pais di henter Continente Americano, incluyendo 
expertonan di Hulanda a bin hunto, E tema tabata Desaroyo 
Sostenibel, 

* Den e cuadro aki Minister di Desaroyo Sostenibel a presenta e 
Vision Economia Circular 2050, Aconta cu presenda di Minister 
di Ensefiansa, Cultura y Deporte di Corsou. 

* Den e siman aki mas di 20 hoben a risibi nan GED diploma 
durante ceremonia di graduacion na International School, un 
proyecto subsidia pa Gobierno di Aruba. 

* Dia mårs atardi tabata un dia historico pa e Instituto Corecdonal 
KIA f ora cu Minister di Husticia a inaugura un sistema sofistica 
di casi 80 computer cu software nobo, y ademas diferente 
infoscreens y digital boards. Pa Minister Bikker esaki ta un logro 


hopi grandi y mehoracion concreto di e instituto correcional 
KIA. Minister Bikker ta sigui duna contenido na un di e metanan 
central di Gabinete Wever Croes, caminda ta pone e ser humano 
central cu ayudo di technologia (e-g o vernement}, 

* Diaranson 5 di juni Ministernan Bikker, Oduber y Romero 
a reuni cu representante di habitantenan di San Fuego y 
vecindario encuanto e molester di e vehiculonan UTV/ATV. 
Lo bay duna tur atencion na e preocupadon di e habitantenan 
y Gobierno a anuncia diferente un soiucion, entre nan cu lo 
asfalta gran parti di loke actualmente ta caminda di santo y 
lo bay pone borchinan di trafico. Tambe a spltca e maneho di 
transidon pa cu companianan cu ta coba santo, cu awo a haya 
condicion estricto pa por opera y gradualmente lo bay muda for 
di areanan habita, 

* Minister di Husticia a anuncia director nobo pa KlAden persona 
di Alto Inspector Sr. Gino Winklaar. Despues di un procedura di 
solidtud conduci pa DRH, Minisierio Publieo y VDA f Minister 
Bikker a haya consehonan referente nombrashon di un director 
nobo pa KIA, Tanto director interino di KIA, Sr, Sergio Quant 
como Sr. dr. Verschuur a wordo nombra den un team di sosten 
(ondersteuningsteam) pa Sr. Winklaar. Un di e metanan principal 
di e director nobo conhuntamente cu e team di sosten lo ta pa 
bay encarga cu e realisadon di un KIA nobo y mientrastanto 
mehora e facilidadnan existente. 

* Turisme ta sigui positivo. Southwest Airlines a anuncia vuelo 
directo for di Houston, Texas cu lo contribui na diversifica nos 
mercado na Merca. 

* American Airlines a tene su vueio inaugural for di La Guardia 
pa Aruba, Esaki ta un logro historico pa Aruba considerando e 
hecho cu ta pa prome biaha nos ta logra esaki. Tin cu tene na 
cuenta cu American tin vuelonan for di La Guardia unicamente 
pa 2 pais den Caribe di cual Aruba ta un di nan. E vuelo aki 
sagur ta un balor agrega na nos turisme pasobra ta vuelonan 
directo for di North East caminda nos mercado principal ta. 

* Pa prome biaha den historia a tene un Feria di Salud. 
Den cooperacion cu AZV a organisa e prome feria di salud. 
E intendon di e Feria di Salud ta pa brinda informacion, 
conscientisa comunidad riba e importancia di cuida salud y 
'share best practices 5 . Esaki a resulta un exito grandi caminda 
83 vendor a participa y cu miles di hende a atende. 

* Minister di Infrastructura tabata den Parlamento, durante 
un Vragenuur, contestando preguntanan tocante e siguiente 
temanan: incineratoman, Sanitary Landfill y Remediacion 
Parkietenbos y a pone tur documento concerni na disposidon 
di Parlamento, incluso documentonan pa loke ta e adkisidon 
di e di dos incinerator, adkiri na december cu fondo restante 
di FDA, pa miho maneho di sludge, desperdido medicinal y 
bestia morto. Locual cu a resalta ta e acercamento holistico 
cu Gobierno tin pa transformacion di e forma cu ta maneha 
desperdido na Aruba haciendo uzo di teenologia moderne, 
teniendo na cuenta bienestar general di e ser humano y medio 
ambienie awo y pa futuro. 

* E siman aki a conduci un ’site visit 1 na San Nicolas, 
specificamente na e ruina di edificio cu ta ex EPB i Martin 
Luther King Schoo! (San Nicolas). Un edificio bandona pa mas 
cu un decada caba! Formando un molester pa e bisindario pa 
motibo di cu entre otro adictonan ambulante ta uza e edificio pa 
actonan ilidto y na diferente ocasion a causa candela. 

Aworaki e pnoridad ta pa had e tereno limpi, pa despues 
evalua e posibilidadnan cu e tereno ta brinda considerando 
su magnitud. Di e forma aki ta pone atencion y yega na mihor 
maneho di un di e mas di 20 edificionan bandona di Gobierno. 
Esaki ta aumenta eficiencia y promove miho calidad di bida den 
e bisindario! 

* En conexion cu Dia Mundial di Medio Ambiente cu tabata di 5 
di juni, esnan di Plastic Beach Party a presenta un di nan bunita 
proyectonan di mas reden! 

Ta trata di bankinan traha di plastic/ 100% high-density 
potyethylene (HDPE) recicla, cada banki ta contene un 
promedio di 800 boter di detergente ; recicla na Aruba door 
di e organisacion. Den presencia di empleadonan di varios 
departamento cu ta resorta bou di Ministerio encarga cu Medio 
Ambiente conhuntamente cu miembronan di prensa, por a 
admira e bankinan akt cu ta di mantencion abou, economico, 
amical pa medio ambiente y duradero! Sigur un tremendo 
iniciativa di e hobennan entrepreneur aki, un proyecto cu ta 
mustra cu ora tin boluntad y sosten por logra cosnan grandi! 

* No tin patabra pa describi e feltcidad cu ta reina entre mayoria d i 
e habitantenan cu ta haci uzo di e caminda di Diamantbergweg. 
Un caminda cu tin mas di 38 aha sin wordo drecha. Manera cu 
a trece dilanti den un recap anterio di Minister di Infrastructura, 
esta cu e trabounan tabata andando,. e siman aki ya caba nos 
tin e gran noticta pa anunda pues cu e trabounan a termina, y 
awo tur esnan cu ta trafica riba e caminda aki, por disfruta di 
un caminda completamente nobo. E trabounan aki ta conforme 
maneho di Gobierno pa contribui na mehoracion di calidad di 
bida di ciudadano! 

* Minister di Finansas a ricibi e prome placa di papel di e serie 
nobo di florin 2019 for di Presidente di Banco Central di Aruba 
den presencia di e ehecutivonan di Banco Central. E serie nobo 
ta hiba e tema 'Bida na Aruba' y cada uno tin disefionan produci 
door di e artista local Nigel Mathew. Desde diamars 4 di juni 
2019 e placa di papel di florin nobo ta den circulacion. 


* Minister di Finansas a reuni cu ehecutivonan di Standard & 
Poor's pa e evaluacion di nos Pais su situadon finandero y 
economico, y a splica di e pasonan cu Gabinete Wever-Croes 
I ta tumando pa stabilisa e situadon financiero di nos Pais 
y tambe kico ta wordo haci pa incentiva y agilisa e proceso 
economico na nos Pais. Awor nos mester warda e resultado 
aki un luna pa wak si e esfuersonan cu hunto ta wordo had na 
nos Pais lo por significa un cambio positivo pa locual ta Aruba 
su rating actuat di BBB+ cu negative outiook. Nos ta spera cu e 
esfuerso haci pa tur hende por hiba nos e biaha aki na un rating 
BBB+ cu un stable outiook. 

* Minister di Finansas a cera conoci cu e Board nobo di ATIA 
Aruba y a delibera riba diferente tema di interes, entre otro, 
Minister a duna un update di e reforma fiscal y e evaluacion 
finandero y economico di Standard & Poor's. E Board nobo di 
ATIA a duna di conoce cu nan lo kier concentra como gremio 
comerdal riba temanan di fiscatidad, empleo y tambe e ease of 
doing business. 1 

* IMF a publica su rapport di e 'Article IV Mission’ di Aruba. E 
ta un bon rapport den cual IMF ta expresa un mira pa futuro 
positivo pa Aruba. Por lesa e rapport via https;//www.lmf.org/.../ 
Kingdom-of-the-Netheriands-Aruba-2019... 

* Minister di Finansas a reuni cu Sindicalo di Aduana SADA riba 
e preocupacionnan di e sindicato y nan miembronan. 

* Minister di Cultura a haya bishita di e escritor John H. Gray 
kende a presenta dos di su obranan, 'Journey of Betrayal' y 
'Journey to Unknown Consequences. 1 Sr. Gray ta un turista cu 
a haci Aruba su di dos cas y a inspira pa skirbi su bukinan. 
Sr. Gray ta di New Zealand, pero ta residencia na Canada. Su 
bukinan ta wordo exibi den biblioteca na New Zealand y asina 
te otro banda di mundo nos dushi Pais Aruba ta wordo conoci. 
Nos a gradici sr. Gray pa su bunita gesto y pa had Aruba su di 
dos cas ya caba pa 19 aha largo. 

* Diahuebs Pariamento di Aruba a debati riba e cambio di Ley di 
supervicion financiero di Aruba. Den e ley e normanan finandero 
pa por yega na un finansas publicomanehabel pa Aruba manera 
fiha den e Memorandum Finandero y Economico y e Protocol di 
november 2018, a keda stipula legalmente.Minister di Finansas 
su esfuerso ta concentra riba e parti finandero pa stabilisa e 
situadon y recupera e credibilidad finandero di nos Pais den 
Reino y riba mercado internacional. 

* Minister di Cultura a brinda un reconocemento na sr. Eddie 
Leonardo Peterson miho conoci como Jan Poets pa su gran 
aporte na cultura di Aruba riba e tarima loca! y internacional. Via 
Jan Poets nos a haya como Pueblo hopi informacion di de porte 
y farandula y el a percura semper pa brinda un bunita sosten 
y cobertura na nos Reinanan cu a partidpa den elecdonnan 
di beyesa rond di Mundo. Jan Poets a laga Mundo tambe cera 
conoci cu Aruba unda cu el a bay. 


RESUMEN Dl SIMAN 

GABINETE WEVER-CROES 
2 - 9 Dl JUNI 

Premier Evelyn Wever-Croes: 

Celebracion Dia di Portugal: 

DAN Kl NA E COMUNIDAD PORTUGUES PA E 
CONTRIBUCION PA DESAROYA NOS PAIS 


Dialuna 10 di juni, e comunidad Portugues riba nos isla a 
celebra dia di Portugal y dia di Luis Vas de Camoes, simbolo 
di patriotisme Portugues, y dia di comunidadnan portugues. 
Na Aruba, esaki ta e di 54 aha cu e comunidad Portugues na 
Aruba a euminsa celebra e dia aki na Aruba. Atardi a tuma 
fuga e ceremonia protocolar na Wilhelmina Park. Premier 
Evelyn Wever-Croes na e ocacion aki a duna un discurso na 
unda cu el a gradici e comunidad Portugues riba nos isla pa e 
contribucion cu nan a haci durante hopi ana pa desaroya nos 
pais. 

“Un pueblo cu kier ta liber, mester di su simbolonan di libertad, 
y e bandera y himno di un pais T su celebracion nacional ta 
e prueba mas importante di un pais liber Y ta un honor pa 
mi, den nomber di Gobierno di Aruba, di por celebra e fecha 
importante aki cu boso, mescos cu boso tambe ta celebra 
hunto cu nos nos dia di himno y bandera. 

E comunidad Portugues na Aruba ta data desde ahanan 60, y 
ta varios generacion cu a contribui na e comunidad mufti c 
Variosdiboso a laga boso hogary boso famia. pa bin establece 
na Aruba, ya haci di Aruba boso hogar. Sr. BeticoCroes, kende 
ta wordo considera e (ibertador di Aruba, a bisa cu Arubiano no 
ta solamente esun cu a nace na Aruba. Si abo a nace na otro 
pais, y bo a haci Aruba bo hogar, abo tambe ta Arubiano. 

Riba e dia nacional di Portugal mi kier felicita tur ciudadano 
Portugues , especialmente esnan residencia na Aruba, y gradici 
boso pa yuda nos desaroya nos economia. Den e transcurso 
di ahanan hunto nos a experiencia bon tempo y menos bon 
tempo na Aruba, y toch boso a keda, demostrando asina boso 
determinacion pa lucha pa e progreso di boso mes, y di Aruba. 
Danki pa kere den Aruba. 

Nos pais ta enfrentando retonan enormemente grandt, retonan 
financiero, retonan social, retonan economico y retonan cu e 
crisls den Venezuela. Nos no mester tin miedo di e retonan 
aki, pasobra nos pais a enfrenta retonan similar den pasado. Y 
mescos cu den pasado, e biaha aki tambe mi tin tur eonfiansa 
cu nos lo vence e retonan contal cu nos ta uni. Uni nos lo 
vence e retonan y desafionan. Uni nos to vence tur obstaculo 
cu lo erusa den nos caminda, y uni nos lo logra e bienestar di 
nos pueblonan, cu tanto nos ta anhela. 

Pabien! Y cu Dios bendiciona henter e comunidad Portugues 
y di Aruba. Muito Obrigado! Masha Danki!' 1 , ta palabranan cu 
Premier Evelyn Wever-Croes a expresa den su discurso na e 
celebracion di Dia di Portugal, 
ultural di Aruba. 

Esnan cu a bin di Portugal ta conoci como hende cu ta traha 
duro y semper amable. Personanan cu a busca un miho futuro 
pa nan famia, y cu dignidad y trabou duro, a logra esaki, y 
mester ser bisa, sin sacrifica balornan ni su origen. 

